ซินเจียยู่อี่ ซินนี้ฮวดไช้
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ดฉบับวันพฤหัสบดีที่ 3 ก.พ. 2554 ตรงกับวันตรุษจีน
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ดฉบับวันพฤหัสบดีที่ 3 ก.พ. 2554 ตรงกับวันตรุษจีน
...“ซินเจียยู่อี่ ซินนี้ฮวดไช้” เวลาใหม่ให้สมใจ สุขภาพแข็งแรง ปีใหม่ให้สมปรารถนา...เฮง เฮง...
...ดัชนีตลาดปิดที่จุดสูงสุดของวัน 977.84 เพิ่มขึ้น 18.15 จุด มูลค่าการซื้อขายบางตา 17,525 ล้านบาท 
...ต่างชาติกลับมาซื้อต่อ 889 ล้านบาท สถาบันเก็บด้วย 1,149 ล้านบาท รายย่อยขายทำกำไรตามระเบียบ 1,935 ล้านบาท
...ตลาดหุ้นฟื้นตามต่างประเทศ หลังคลายกังวลเหตุจลาจลในอียิปต์ แถมน้ำมันพุ่งหนุนหุ้นกลุ่มพลังงานเริงร่า แต่วอลุมเริ่มบางช่วงเทศกาลตรุษจีน ตลาดเอเชียเริ่มหยุดทำการ โอกาสหุ้นขึ้นแรงๆ ต่อเนื่องอาจมีไม่มากนัก
...หุ้นอินโดรามา (IVL) เก่ง ดีดแรง 8.22% ปิดไฮ 39.50บาท หลังผู้ถือหุ้นใหญ่ยืนยันใช้สิทธิในส่วนที่ได้รับการจัดสรรทั้งหมดของใบแสดงสิทธิในการซื้อหุ้นเพิ่มทุนที่โอนสิทธิได้ (TSR) ซื้อหุ้นเพิ่มทุนทั้งหมดในราคา 36 บาท/หุ้น 
...นักลงทุนทิ้งหุ้นแผ่นดินทอง หรือ GOLD ร่วง 14 สตางค์ หรือ 3.89% เหลือ 3.46 บาท หลังบริษัทประกาศเพิ่มทุนจัดสรรผู้ถือหุ้นเดิม อัตรา 5 ต่อ 4 ราคาหุ้นละ 3 บาท
...“ยรรยง ไทยเจริญ” ผู้อำนวยการสถาบันวิจัยเพื่อตลาดทุน ตลาดหลักทรัพย์ บ๊าย บาย กลับวังบางขุนพรหม (แบงก์ชาติ) หลังหมดสัญญายืมตัวของสองหน่วยงาน และน่าจะเป็นรายสุดท้าย จากนี้ไปตลาดหลักทรัพย์คงตั้งคนรับผิดชอบอย่างถาวร ให้งานเดินอย่างราบรื่นต่อเนื่อง